Bybelskool » Om God te soek in elke situasie – die verhaal van Josia
Waarmee worstel jy op die oomblik? 'n Groot besluit oor jou toekoms? 'n Konflik binne jou familie? 'n Deur wat vir jou toegegaan het? 'n Deur wat vir jou oopgegaan het? Want, laat ons eerlik wees, beide oop en toe deure is uitdagings!
Ammon het trouens skaars 2 jaar geregeer, toe sy eie mense hom doodgemaak het. Hoekom? Kronieke sê hy het hom nie verootmoedig voor die aangesig van die Here soos sy vader Manasse nie. 'n Tragiese verhaal van verspilde kanse.
Toe Josia vyftien jaar oud word – in die agste jaar van sy koningskap – het hy 'n besluit geneem om nie in die spore van sy pa Ammon te volg nie, maar om die God van sy vader Dawid te soek, soos sy oupa aan die einde van sy lewe.
14En toe hulle die geld uithaal wat in die huis van die Here gebring was, het die priester Hilkía die wetboek van die Here gevind wat deur die diens van Moses gegee is. 15Daarop het Hilkía aan die skrywer Safan gesê: Ek het die wetboek in die huis van die Here gevind! Toe gee Hilkía die boek aan Safan, 16en Safan het die boek na die koning gebring en aan die koning verder verslag gegee en gesê: Alles wat in die hande van u dienaars gegee is, doen hulle: 17hulle het die geld wat daar in die huis van die Here was, uitgeskud en oorhandig aan die opsigters en die uitvoerders van die werk. 18Toe gee die skrywer Safan aan die koning te kenne en sê: Die priester Hilkía het aan my 'n boek gegee; en Safan het aan die koning daaruit voorgelees. 19En toe die koning die woorde van die wet hoor, het hy sy klere geskeur.
22Toe gaan Hilkía en die wat die koning gestuur het, na die profetes Gulda, die vrou van Sallum, die seun van Tokhat, die seun van Hasra, die klerebewaarder—sy het in Jerusalem in die Nuwe Stad gewoon—en hulle het so met haar gespreek.
Kort saamgevat: "Ek bring onheil … maar, Ek het daarop ag geslaan dat jy in jou hart geraak is … dat jy berou getoon het … Ek sal jou in vrede laat sterwe."
32En hy het almal wat in Jerusalem en in Benjamin te vinde was, laat toetree tot die verbond; en die inwoners van Jerusalem het gehandel volgens die verbond van God, die God van hulle vaders. 33Josía het toe al die gruwels uit al die landstreke van die kinders van Israel verwyder en almal wat in Israel te vinde was, diensbaar gemaak, om die Here hulle God te dien; al sy dae het hulle nie van die Here, die God van hulle vaders, afgewyk nie.
Dit is vrae soos dié, sê Kevin de Young, wat die "real gods" in ons lewe openbaar. Dié gode op wie jy eintlik jou vertroue plaas. Dié gode wat jy eintlik lief het.
Wat is sonde? Enige oortreding van God se wet. Om wetteloos te lewe. Om jou eie wette te maak. Om die wette te maak op eie gesag. Ek dink … dat dit nie verkeerd is nie. Sonder om dit aan die Woord te toets. Want dan leef jy in God se wêreld asof Hy nie bestaan nie. Is jy 'n wet vir jouself. En dit is sonde.
Staak met enige sonde wat nog in jou lewe teenwoordig is. Sluit 'n verbond met jou oë, soos 'n Job, om nie na 'n jongmeisie te kyk nie (Job 19). Die vyf-sekonde reël. Jy kan nie die versoekings keer nie. Maar jy kan jou oë wegdraai. En ek gebruik dit net as 'n voorbeeld van sonde in jou lewe. Pas dit toe op dié dinge wat jy weet sonde in jou lewe is.
"1Kyk, die hand van die Here is nie te kort om te help nie, en sy oor is nie te swaar om te hoor nie; 2maar julle ongeregtighede het 'n skeidsmuur geword tussen julle en julle God, en julle sondes het sy aangesig vir julle verberg, sodat Hy nie hoor nie." (Jes 59:1-2).
As daar staan: dra mekaar se laste, moet jy nie die skuld vir iemand se probleme op hom- of haarself plaas nie, maar jou verantwoordelikheid nakom. Uitreik. Gee. Dien.
As daar staan: moenie sondig nie, en dit word in detail vir jou uitgespel wat die sondes is wat die Here verafsku – en daar is lyste en lyste daarvan – moet jy nie met allerlei truuks jouself verskoon nie. Jy mislei net jouself. En soos Josia sê, jy terg vir God. Jy tart Hom uit. Jy moenie sy lankmoedigheid misverstaan nie. Hy laat niks ongestraf nie.
Maar dit is baie persoonlik. Dit is iets wat jy moet doen. Iemand anders kan nie namens jou die Here soek nie.